CELEX: 32020R0778
Language: bg
Date: 2020-06-12 00:00:00
Title: Регламент за изпълнение (ЕС) 2020/778 на Комисията от 12 юни 2020 година за изменение на Регламент за изпълнение (ЕС) 2019/773 по отношение на датите на прилагане след удължаването на срока за транспониране на Директива (ЕС) 2016/797 на Европейския парламент и на Съвета (текст от значение за ЕИП)

15.6.2020   
               
               
                  BG
               
               
                  Официален вестник на Европейския съюз
               
               
                  L 188/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/778 НА КОМИСИЯТА
         от 12 юни 2020 година
         за изменение на Регламент за изпълнение (ЕС) 2019/773 по отношение на датите на прилагане след удължаването на срока за транспониране на Директива (ЕС) 2016/797 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1), и по-специално член 5, параграф 11 от нея,
         като има предвид, че:
         
                     (1)
                  
                  
                     Директива (ЕС) 2016/797 беше изменена с Директива (ЕС) 2020/700 (2), за да се даде възможност на държавите членки да удължат срока за влизане в сила на националните законови, подзаконови и административни разпоредби, необходими за спазването на разпоредбите, посочени в член 57, параграф 1 от Директива (ЕС) 2016/797.
                  
               
                     (2)
                  
                  
                     По отношение на държавите членки, които са уведомили Агенцията за железопътен транспорт на Европейския съюз („Агенцията“) и Комисията за намерението си да удължат срока за транспониране на Директива (ЕС) 2016/797 в съответствие с член 57, параграф 2а от нея, прилагането на някои разпоредби от Регламент за изпълнение (ЕС) 2019/773 на Комисията (3) следва да бъде отложено до 31 октомври 2020 г.
                  
               
                     (3)
                  
                  
                     Поради мерките вследствие на пандемията от COVID-19 дейностите, свързани с премахването на националните правила по отношение на сигнала на задния край на товарен влак, не може да бъдат изпълнени, както е планирано. Държавите членки следва да разполагат с три допълнителни месеца, за да представят на Комисията доклади относно използването от тяхна страна на светлоотразителите, посочени в точка 4.2.2.1.3.2 от приложението към Регламент за изпълнение (ЕС) 2019/773. Крайният срок за преразглеждане на спецификациите с оглед на хармонизиране на изискванията по отношение на сигнала на задния край на товарен влак за целия Съюз следва да бъде съответно адаптиран.
                  
               
                     (4)
                  
                  
                     Поради това Регламент за изпълнение (ЕС) 2019/773 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета, посочен в член 51, параграф 1 от Директива (ЕС) 2016/797.
                  
               
                     (6)
                  
                  
                     За да се гарантира, че мерките, предвидени в настоящия регламент са ефективни, той следва да влезе в сила в деня след деня на публикуването му в Официален вестник на Европейския съюз,
                     
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2019/773 се изменя, както следва:
            
                        1)
                     
                     
                        в член 6 петата алинея се заменя със следното:
                        „Раздел 4.2.2.5 и допълнение Г1 към приложението към настоящия регламент се прилагат от 16 юни 2020 г. в държавите членки, които са уведомили Агенцията и Комисията в съответствие с член 57, параграф 2 от Директива (ЕС) 2016/797 и които не са уведомили Агенцията и Комисията в съответствие с член 57, параграф 2а от Директива (ЕС) 2016/797.
                        В държавите членки, които са уведомили Агенцията и Комисията в съответствие с член 57, параграф 2а от Директива (ЕС) 2016/797, раздел 4.2.2.5 и допълнение Г1 към приложението към настоящия регламент се прилагат от 31 октомври 2020 г.“;
                     
                  
                        2)
                     
                     
                        в точка 4.2.2.1.3.2 от приложението, в алинеята след „Доклади:“ датата „30 септември 2020 г.“ се заменя с датата „31 декември 2020 г.“;
                     
                  
                        3)
                     
                     
                        в точка 4.2.2.1.3.2 от приложението, в алинеята след „Постепенно премахване“ датата „31 март 2021 г.“ се заменя с датата „30 юни 2021 г.“
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 138, 26.5.2016 г., стр. 44.
         
            (2)  Директива (ЕС) 2020/700 на Европейския парламент и на Съвета от 25 май 2020 г. за изменение на директиви (ЕС) 2016/797 и (ЕС) 2016/798 по отношение на удължаването на срока за тяхното транспониране (ОВ L 165, 27.5.2020 г., стр. 27).
         
            (3)  Регламент за изпълнение (ЕС) 2019/773 на Комисията от 16 май 2019 г. относно техническата спецификация за оперативна съвместимост по отношение на подсистемата „Експлоатация и управление на движението“ на железопътната система на Европейския съюз и за отмяна на Решение 2012/757/ЕС (ОВ L 139I, 27.5.2019 г., стр. 5).